CELEX: 32004R1299
Language: el
Date: 2004-07-15 00:00:00
Title: Κανονισμός (ΕΚ) αριθ. 1299/2004 της Επιτροπής, της 15ης Ιουλίου 2004, περί καθορισμού, για την περίοδο εμπορίας 2002/03, της πραγματικής παραγωγής ελαιολάδου καθώς και του ποσού της μοναδιαίας ενίσχυσης στην παραγωγή

16.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/16
            
         
      ΚΑΝΟΝΙΣΜΌΣ (ΕΚ) αριθ. 1299/2004 ΤΗΣ ΕΠΙΤΡΟΠΉΣ
   
   της 15ης Ιουλίου 2004
   περί καθορισμού, για την περίοδο εμπορίας 2002/03, της πραγματικής παραγωγής ελαιολάδου καθώς και του ποσού της μοναδιαίας ενίσχυσης στην παραγωγή
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί θεσπίσεως κοινής οργανώσεως αγοράς στον τομέα των λιπαρών ουσιών (1), και ιδίως το άρθρο 5,
   τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για θέσπιση γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις των παραγωγών (2), και ιδίως το άρθρο 17α παράγραφος 2,
   Εκτιμώντας τα ακόλουθα:
   
               (1)
            
            
               Από το άρθρο 5 του κανονισμού αριθ. 136/66/ΕΟΚ προκύπτει ότι η μοναδιαία ενίσχυση στην παραγωγή πρέπει να προσαρμοστεί σε κάθε κράτος μέλος του οποίου η πραγματική παραγωγή υπερβαίνει την αντίστοιχη εθνική εγγυημένη ποσότητα που αναφέρεται στην παράγραφο 3 του εν λόγω άρθρου. Για να εκτιμηθεί το ύψος της εν λόγω υπέρβασης, θα πρέπει να ληφθούν υπόψη, για την Ελλάδα, την Ισπανία, τη Γαλλία, την Ιταλία, και την Πορτογαλία, οι εκτιμήσεις παραγωγής επιτραπέζιων ελιών εκφραζόμενες σε ισοδύναμο ελαιολάδου βάσει των σχετικών συντελεστών οι οποίοι αναφέρονται αντιστοίχως, για την Ελλάδα στην απόφαση 2001/649/ΕΚ της Επιτροπής (3), για την Ισπανία στην απόφαση 2001/650/ΕΚ της Επιτροπής (4), για τη Γαλλία στην απόφαση 2001/648/ΕΚ της Επιτροπής (5), για την Ιταλία στην απόφαση 2001/658/ΕΚ της Επιτροπής (6) και για την Πορτογαλία στην απόφαση 2001/670/ΕΚ της Επιτροπής (7).
            
         
               (2)
            
            
               Το άρθρο 17α παράγραφος 1 του κανονισμού (ΕΟΚ) αριθ. 2261/84 προβλέπει ότι, για να καθοριστεί το μοναδιαίο ποσό της ενίσχυσης στην παραγωγή ελαιολάδου που μπορεί να προκαταβληθεί, πρέπει να καθοριστεί η εκτιμώμενη παραγωγή σχετικά με τη συγκεκριμένη περίοδο εμπορίας. Το ποσό αυτό πρέπει να καθοριστεί σε επίπεδο τέτοιο ώστε να αποφευχθεί κάθε αδικαιολόγητη πληρωμή στους ελαιοκαλλιεργητές. Το εν λόγω ποσό αφορά και τις επιτραπέζιες ελιές εκφραζόμενες σε ισοδύναμο ελαιόλαδου. Για την περίοδο εμπορίας 2002/03, η εκτιμηθείσα παραγωγή καθώς και το μοναδιαίο ποσό της ενίσχυσης στην παραγωγή που μπορούν να προκαταβληθούν έχουν καθοριστεί από τον κανονισμό (ΕΚ) αριθ. 1794/2003 της Επιτροπής (8).
            
         
               (3)
            
            
               Προκειμένου να προσδιοριστεί η πραγματική παραγωγή για την οποία έχει αναγνωριστεί το δικαίωμα είσπραξης της ενίσχυσης, τα οικεία κράτη μέλη οφείλουν να γνωστοποιούν στην Επιτροπή, το αργότερο στις 15 Μαΐου που έπεται εκάστης περιόδου εμπορίας, την ποσότητα που έγινε αποδεκτή για ενίσχυση σε κάθε κράτος μέλος, σύμφωνα με τις διατάξεις του άρθρου 14 παράγραφος 4 του κανονισμού (ΕΚ) αριθ. 2366/98 της Επιτροπής (9). Σύμφωνα με τις ανωτέρω ανακοινώσεις, φαίνεται ότι η ποσότητα που έγινε αποδεκτή για ενίσχυση, για την περίοδο εμπορίας 2002/03, είναι ίση, προς 473 820 τόνους για την Ελλάδα, προς 960 716 τόνους για την Ισπανία, προς 3 344 τόνους για τη Γαλλία, προς 686 342 τόνους για την Ιταλία και προς 28 771 τόνους για την Πορτογαλία.
            
         
               (4)
            
            
               Η αποδοχή για την ενίσχυση των ποσοτήτων αυτών από τα κράτη μέλη συνεπάγεται ότι έχουν πραγματοποιηθεί οι έλεγχοι που αναφέρονται στους κανονισμούς (ΕΟΚ) αριθ. 2261/84 και (ΕΟΚ) αριθ. 2366/98. Ωστόσο, από τον καθορισμό της πραγματικής παραγωγής σύμφωνα με τις πληροφορίες που αφορούν τις ποσότητες που έγιναν αποδεκτές για την ενίσχυση που ανακοινώθηκαν από τα κράτη μέλη δεν προδικάζονται τα συμπεράσματα τα οποία είναι δυνατόν να εξαχθούν από την εξακρίβωση της ακρίβειας των στοιχείων αυτών στο πλαίσιο της διαδικασίας της εκκαθάρισης των λογαριασμών.
            
         
               (5)
            
            
               Λαμβάνοντας υπόψη την πραγματική παραγωγή, πρέπει να καθοριστεί και το ποσό της μοναδιαίας ενίσχυσης στην παραγωγή, όπως προβλέπεται στο άρθρο 5 παράγραφος 1 του κανονισμού αριθ. 136/66/ΕΟΚ, το οποίο καταβάλλεται για τις επιλέξιμες ποσότητες της πραγματικής παραγωγής.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των λιπαρών ουσιών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για την περίοδο εμπορίας 2002/03, η πραγματική παραγωγή που θα ληφθεί υπόψη για την ενίσχυση στο ελαιόλαδο, η οποία αναφέρεται στο άρθρο 5 του κανονισμού αριθ. 136/66/ΕΟΚ, είναι ίση προς:
   
               —
            
            
               473 820 τόνους για την Ελλάδα,
            
         
               —
            
            
               960 716 τόνους για την Ισπανία,
            
         
               —
            
            
               3 344 τόνους για τη Γαλλία,
            
         
               —
            
            
               686 342 τόνους για την Ιταλία,
            
         
               —
            
            
               28 771 τόνους για την Πορτογαλία.
            
         2.   Για την περίοδο εμπορίας 2002/03, το ποσό της μοναδιαίας ενίσχυσης στην παραγωγή, που αναφέρεται στο άρθρο 5 του κανονισμού αριθ. 136/66/ΕΟΚ, το οποίο πληρώνεται για τις επιλέξιμες ποσότητες της πραγματικής παραγωγής, είναι ίσο προς:
   
               —
            
            
               118,35 EUR/100 kg για την Ελλάδα,
            
         
               —
            
            
               103,43 EUR/100 kg για την Ισπανία,
            
         
               —
            
            
               130,40 EUR/100 kg για τη Γαλλία,
            
         
               —
            
            
               102,85 EUR/100 kg για την Ιταλία,
            
         
               —
            
            
               130,40 EUR/100 kg για την Πορτογαλία.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουλίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ 172 της 30.9.1966, σ. 3025/66· κανονισμός όπως τροποποιήθηκε τελευταία από τον κανονισμό (ΕΚ) αριθ. 865/2004 (ΕΕ L 161 της 30.4.2004, σ. 97).
   
      (2)  ΕΕ L 208 της 3.8.1984, σ. 3· κανονισμός όπως τροποποιήθηκε τελευταία από τον κανονισμό (ΕΚ) αριθ. 1639/98 (ΕΕ L 210 της 28.7.1998, σ. 38).
   
      (3)  ΕΕ L 229 της 25.8.2001, σ. 16· απόφαση όπως τροποποιήθηκε από την απόφαση 2001/880/ΕΚ (ΕΕ L 326 της 11.12.2001, σ. 42).
   
      (4)  ΕΕ L 229 της 25.8.2001, σ. 20· απόφαση όπως τροποποιήθηκε από την απόφαση 2001/883/ΕΚ (ΕΕ L 327 της 12.12.2001, σ. 43).
   
      (5)  ΕΕ L 229 της 25.8.2001, σ. 12· απόφαση όπως τροποποιήθηκε από την απόφαση 2001/879/ΕΚ (ΕΕ L 326 της 11.12.2001, σ. 41).
   
      (6)  ΕΕ L 231 της 29.8.2001, σ. 16· απόφαση όπως τροποποιήθηκε από την απόφαση 2001/884/ΕΚ (ΕΕ L 327 της 12.12.2001, σ. 44).
   
      (7)  ΕΕ L 235 της 4.9.2001, σ. 16· απόφαση όπως τροποποιήθηκε από την απόφαση 2001/878/ΕΚ (ΕΕ L 326 της 11.12.2001, σ. 40).
   
      (8)  ΕΕ L 262 της 14.10.2003, σ. 11.
   
      (9)  ΕΕ L 293 της 31.10.1998, σ. 50· κανονισμός όπως τροποποιήθηκε τελευταία από τον κανονισμό (ΕΚ) αριθ. 1780/2003 (ΕΕ L 260 της 11.10.2003, σ. 6).